[{"text_idx": "#000000", "text": "Mo\u0308o\u0308dunud hooaega aitab meenutada va\u0308rske ajakiri Tempo nr. 29 2022"}, {"text_idx": "#000001", "text": "XXXV vanamootorrataste kokkutulek Kurtna Moto 2022 toimus sel korral 8.-10.07.2022 Harjumaal Kurtna Su\u0308ndmuskeskuses.Suurejoonelisel rahvusvahelisel kokkutulekul osales 220 inimest ja 142 vanamootorratast. Ku\u0308lalisi oli Soomest, Rootsist, Norrast, Poolast, La\u0308tist ja Leedust. Veidi enam kui 100 km pikkusel ringso\u0303idul ku\u0308lastasime Atla mo\u0303isa, kus toimus va\u0308ljana\u0308itus ku\u0308larahvale ja Rinaldo ta\u0308psusso\u0303it. Sel korral oli vo\u0303istlust pealt vaatamas selle so\u0303idu idee autori Karl Rinaldo poeg Rene Rinaldo isiklikult. Edasi viis tee la\u0308bi Juuru ja Ingliste Rapla keskva\u0308ljakule. Seal toimus suur vanamootorrataste va\u0308ljana\u0308itus. Vihma trotsides viis tee edasi Kodila ja Oela kaudu Hagerisse, kus ku\u0308larahva palvel tegime samuti va\u0308ikese peatuse. Edasi ku\u0308lastasime Pa\u0308rinurme Va\u0308ljaotsa talu puuto\u0308o\u0308riistade muuseumi, kust vo\u0303tsime suuna tagasi Kurtna laagriplatsile. Ta\u0308psemalt saab u\u0308ritusest lugeda ja\u0308rgmises ajakirja Tempo numbris."}, {"text_idx": "#000002", "text": "Klubi juhatus ta\u0308nab ko\u0303iki osavo\u0303tjaid ja korralduse abika\u0308si!"}, {"text_idx": "#000003", "text": "Pildimeenutusi leiab u\u0308ritusest siit: "}, {"text_idx": "#000004", "text": "Kurtna Moto eriva\u0308ljaanne leitav digikujul siin: "}, {"text_idx": "#000005", "text": "2021. aasta bensiinivinguseid ja o\u0303liho\u0303nguseid hetki vo\u0303tab kokku va\u0308rske ajakiri Tempo, nr. 28."}, {"text_idx": "#000006", "text": "TAGADI RESTAURAATORITE PA\u0308EV on aastaku\u0308mneid toimunud iga aasta mai ja oktoobri esimesel pu\u0308hapa\u0308eval Saku vallas Tagadi ku\u0308las. 2020. aastal tuli COVID-19 to\u0303ttu mo\u0303lemad u\u0308ritused a\u0308ra ja\u0308tta, samuti ja\u0308i a\u0308ra 2021. aasta kevadine Tagadi Restauraatorite pa\u0308ev."}, {"text_idx": "#000007", "text": "Sellele u\u0308ritusele on oodatud inimesed, keda huvitab Eesti vanatehnikaajalugu ning kes tegelevad vanatehnika restaureerimisega vo\u0303i saavad restauraatoreid nende to\u0308o\u0308s ja hobis aidata. Ostmisest ja mu\u0308u\u0308misest on ma\u0308rksa olulisem vanatehnika alase infoliikuvuse tagamine. Tagadi Restauraatorite pa\u0308ev sai alguse Eesti Vanamootorrattaklubi \u201eUnic-Moto\u201d klubilisest u\u0308ritusest, mis on aastatega laienenud Eesti suurimaks vanatehnikasu\u0308ndmuseks."}, {"text_idx": "#000008", "text": "U\u0308rituste kalender Moto- ja teiste vanatehnika u\u0308rituste na\u0308gemiseks vajuta siia!"}, {"text_idx": "#000009", "text": "Moto- ja teiste vanatehnika u\u0308rituste na\u0308gemiseks vajuta siia!"}]